Diari Oficial de la Generalitat Valenciana


Sumari del DOGV 4488, del 28-04-2003 (2003/4842)

RESOLUCIÓ de 28 de març de 2003, del director general de Comerç i Consum, que corregix l'annex de la Resolució de 23 de desembre de 2002, per la qual es feia públic el Calendari de Fires Comercials de la Comunitat Valenciana per a 2003.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4488

Data del DOGV
:   28-04-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/4842


Data del document
:   28-03-2003

Organisme emissor
:   Conselleria d'Indústria, Comerç i Energia

Tipus de document
:   Resolució

Anàlisi jurídica

 Descriptors 

:   * manifestació comercial
    * promoció del comerç

RESOLUCIÓ de 28 de març de 2003, del director general de Comerç i Consum, que corregix l'annex de la Resolució de 23 de desembre de 2002, per la qual es feia públic el Calendari de Fires Comercials de la Comunitat Valenciana per a 2003. [2003/Q4842]
  
De conformitat amb el que s'ha establit en l'article 3 del Decret 40/1998, de 31 de març, del Govern Valencià, mitjançant la Resolució de 23 de desembre de 2002, del director general de Comerç i Consum, es va procedir a fer públic el Calendari de Fires Comercials de la Comunitat Valenciana per a l'any 2003.
  
Atés que s'ha advertit una errada en la toponímia del municipi on té lloc el certamen FIVAMEL, errada que també s'ha produït en el Calendari de Fires de la Comunitat Valenciana, i atés que s'ha produït amb posterioritat a la publicació de la Resolució de 23 de desembre de 2002 una modificació en les dates de realització de la Fira de Lutiers i de Firago, als efectes d'efectuar la corresponent rectificació i difondre'n la correcció i les modificacions entre les persones i les entitats interessades en els certàmens que es realitzen a la nostra Comunitat, resolc:
  
Primer
  
Es rectifica l'annex de fires no oficials de la Resolució de 23 de desembre de 2002, en els següents termes:
  
En la pàgina 1189, tant en la versió en valencià com en castellà, on diu «Novembre, del 14 al 16, FIVAMEL, Fira Valenciana de la Mel, Real de Montroi (València)» i «noviembre, del 14 al 16, FIVAMEL, Feria Valenciana de la Miel, Real de Montroi (Valencia)», ha de dir:
  
«Novembre, del 14 al 16 FIVAMEL, Fira Valenciana de la Mel, Montroy (València)», i «noviembre, del 14 al 16 FIVAMEL, Feria Valenciana de la Miel, Montroy (Valencia)».
  
Segon
  
Es modifica la data de realització dels certàmens Fira de Lutiers, Constructors d'Instruments Tradicionals i de Firago, Fira Agrícola, Comercial i Artesana, ja que amb posterioritat a la publicació de la Resolució de 23 de desembre de 2002, les entitats organitzadores han comunicat el canvi de dates en la realització dels esmentats certàmens, que queden de la següent manera:
  
Fira de Lutiers, Constructors d'Instruments Tradicionals, tindrà lloc a Ondara (Alacant) els dies 13 i 14 de setembre, en comptes del 20 i 21 de setembre.
  
Firago, es realitzarà a Godella (València) de l'11 al 13 d'abril, en comptes del 24 al 27 d'abril.